41. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ  ΚΑΙ ΔΗΜΟΣΙΩΝ ΕΡΓΩΝ Αριθ. 144424/59 της 19 Μαΐου/9 Ιουν.  1959 Περί της τύχης των αντικαθιστωμένων και μη αχρηστευομένων αστικών λεωφορείων. Έχοντες υπ’ όψιν: 1)Την υπ’ αριθ. 208094/19.11.58 ημετέραν απόφασιν «περί της τύχης των αντικαθιστωμένων λεωφορείων ελάσσονος τύπου της αστικής περιοχής Αθηνών Πειραιώς». 2)Την υπ’αριθ. 107271/27.1.59 ομοίαν περί της τύχης των αντικαθιστωμένων και μη αχρηστευομένων υπεραστικών λεωφορείων ολοκλήρου της επικρατείας. 3)Το υπ’ αριθ 262/5.5.59 έγγραφον του Γραφείου Ελέγχου Συγκοινωνιών Δωδεκανήσου περί της τύχης των αντικαθιστωμένων λεωφορείων της αστικής περιοχής Ρόδου. Ιδόντες και τας διατάξεις του άρθρ. 3 του Ν.Δ. 3839/58 εν συνδυασμώ προς την υπ’ αριθ. 138244/17.3.59 ημετέραν εγκύκλιον, αποφασίζομεν. Εγκρίνομεν, όπως τα αντικαθιστώμενα, κατά τας διατάξεις των άρθρ. 26 και 27 του 2119/52 Νόμου και μη υποκείμενα εις αχρήστευσιν αστικά λεωφορεία ολοκλήρου της Χώρας, ήτοι τα τεθέντα ως καινουργή κατά τε το πλαίσιον και το αμάξωμα και μη συμπληρώσαντα 12ετή κυκλοφορίαν, ως και τα τεθέντα ως μεταχειρισμένα κατά το πλαίσιον και μη συμπληρώσαντα 6ετή κυκλοφορίαν από της εκδόσεως της πρώτης προσωρινής αδείας κυκλοφορίας των ως λεωφορεία, χρησιμοποιώντα εφεξής λεωφορεία ιδιωτικής χρήσεως εις τας περιπτώσεις τας προβλεπομένας υπό του άρθρ. 3 του 2119/52 Νόμου, ή τα πλαίσια αυτών προς αντικατάστασιν παλαιών φορτηγών αυτοκινήτων δημοσίας ή ιδιωτικής χρήσεως, ή προς αξιοποίησιν χορηγουμένων προεγκρίσεων θέσεως εις κυκλοφορίαν νέων εξ υπαρχής αυτοκινήτων των ως άνω κατηγοριών, μετ’ αυστηράν επιθεώρησιν αυτών. 